
Terve

Minulle on  kiirinyt sana, että lomautukseen liittyvistä ilmoituksista ja niiden allekirjoituksista ja muista toimista on yhä epäselvyyttä. Tässä tiivistetty (kohdat 1-3) ohje mitä tapahtuu ennen lomautusta/heti lomautuksen alettua.

1. Saat lomautusilmoituksen. Ilmoitus tulee antaa väh. kaksi viikkoa ennen lomautuksen alkua.
2. Allekirjoita vain lomautusilmoitus.
3. Ilmoittaudu viimeistään ensimmäisenä lomautuspäivänä työttömäksi työnhakijaksi (sähköisesti) – ilmoittautumisen voit tehdä myös ennakkoon saatuasi lomautusilmoituksen.

Ja sitten muutama muistutus lomautusaikaan liittyen:

4. Älä suunnittele mitään lomautusaikanasi tapahtuvia työtehtäviä etukäteen, älä anna ohjeita tehtäviäsi hoitavalla, äläkä mieti jälkikäteen miten lomautuspäivä meni. Kyseessä on lomautus! Suunnittelu ja korjaaminen sisältyvät palkkaasi, jota et nyt saa!

5. Valvoessasi esim. toisen opettajan ryhmää tämän ollessa lomautettuna, älä suunnittele ryhmän opetusta, mutta muista valvoa heitä, etteivät he pääse vahingoittamaan itseään, toisiaan tai kunnan tahi toistensa omaisuutta. Toisen opettajan ryhmän opetuksesta joudut vastaamaan vain, jos sinulle maksetaan siitä oto-/sijaisuuskorvaus. 


6. Lomautuksesta aiheutuvat haitat eivät ole sinun syytäsi 

Älä mieti haittaako lomautus lasten/nuorten arkea koulussa tahi päiväkodissa. Taatusti haittaa ainakin jonkin verran, mutta se ei ole sinun syytäsi. Työnantajamme päätti yksipuolisesti lomautuksesta, joka on TYÖN VÄHENTÄMISTÄ, josta seuraa palkan väheneminen. Työmme ei kuitenkaan ole mitenkään vähentynyt, joten älä ota itsellesi ylimääräisiä tehtäviä lomautusten takia, koska ne eivät sinulle kuulu. 


7. Esittäkää eriävä mielipiteenne kirjallisesti esimiehellenne

Muistakaa, että oppilaiden turvallisuus ei saa vaarantua sinun tekemistä valvonnan laiminlyönneistä. Vaaratilanteita voi toki syntyä toki suurista ryhmistä tms lomautusjärjestelyistä johtuen. Kehotankin kaikkia harkitsemaan, että jokaisessa työpisteessä opettajat/lastehoitajat tekevät ja allekirjoittavat yhdessä Ulvilan OAJ paikallisyhdistyksen suositteleman työpistekohtaisen eriävän mielipiteen lomautuksen aikaisista järjestelyistä (liite Opettajan eriävä mielipide – tätä voitte käyttää pohjana mielipiteellenne) ja toimittavat sen yksikön esimiehelle. Eriävä mielipide kannattaa tehdä ennen kuin lomautukset alkavat – ainkin ennen kuin pääjoukon lomautukset alkavat.

Yksikön esimiehiä kehotan myös harkitsemaan vastaavan, Ulvilan OAJ paikallisyhdistyksen suositteleman, eriävän mielipiteen tekemistä ja toimittamista omalle esimiehelleen (liite Rehtorin eriävä mielipide -pohjaksi ohessa) liittäen tähän mukaan opettajakunnan tekemän eriävän mielipiteen.  Kirjallisen eriävän mielipiteen ilmaisulla siirrätte vastuuta esimiehillenne – opettajat rehtoreille ja rehtorit esimiehilleen. 

Myös jäsenistöömme kuuluvat sivistysjohtaja ja varhaiskasvatuskoordinaattorikin voivat tehdä vastaavan kirjallisen esityksen omalle esimiehelleen ja valtuustolle, mikäli olette sitä mieltä, että vaaratilanteita tai lasten/oppilaiden oikeuksien loukkaamisia voi valtuuston päättämästä lomautuksesta johtuen tulla.

8. Tiedottakaa PLM/luottamusmiestä lomautuksen aiheuttamista ongelmista

MIKÄLI HAVAITSETTE lomautuksesta johtuvia vaaratilanteita (henkilökunnan vähyys on iso riski mm teemapäivinä), lain määräämien ryhmäkokojen ylittymisiä, tai muuta lomautusten aiheuttamaa haittaa/lasten oikeuksia polkemisia, niin LÄHETTÄKÄÄ NIISTÄ TIETO PLM:lle (Ilkka Blomqvist) tai luottamusmies Simo Pirttimäelle. Keräämme näitä tietoja yhteen ja mietimme jatkotoimia kertyneen materiaalin pohjalta (esim. yhteydenpitoa/valitus AVIin)


Tsemppiä ja jaksamista

Ilkka Blomqvist
PLM JUKO ULVILA OVTES/KVTES 


